title: 2006/492/ΚΕΠΠΑ Απόφαση MONUC SPT/2/2006 της Επιτροπής Πολιτικής και Ασφάλειας, της  30ής Μαΐου 2006 , σχετικά με τη σύσταση της Επιτροπής Συνεισφερόντων για τη Στρατιωτική Επιχείρηση της Ευρωπαϊκής Ένωσης προς υποστήριξη της Αποστολής των Ηνωμένων Εθνών στην Λαϊκή Δημοκρατία του Κογκό (MONUC) κατά την εκλογική διαδικασία

text:
               14.7.2006

               EL

               Επίσημη Εφημερίδα της Ευρωπαϊκής Ένωσης

               L 194/31

      ΑΠΌΦΑΣΗ MONUC SPT/2/2006 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 30ής Μαΐου 2006
   σχετικά με τη σύσταση της Επιτροπής Συνεισφερόντων για τη Στρατιωτική Επιχείρηση της Ευρωπαϊκής Ένωσης προς υποστήριξη της Αποστολής των Ηνωμένων Εθνών στην Λαϊκή Δημοκρατία του Κογκό (MONUC) κατά την εκλογική διαδικασία
   (2006/492/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25, τρίτη παράγραφος,
   την κοινή δράση 2006/319/ΚΕΠΠΑ του Συμβουλίου, της 27ης Απριλίου 2006, για τη Στρατιωτική Επιχείρηση της Ευρωπαϊκής Ένωσης προς υποστήριξη της Αποστολής των Ηνωμένων Εθνών στην Λαϊκή Δημοκρατία του Κογκό (MONUC) κατά την εκλογική διαδικασία (1) (επιχείρηση EUFOR RD Congo), και ιδίως το άρθρο 10, παράγραφος 5,
   Εκτιμώντας τα ακόλουθα:

               (1)

               Σύμφωνα με το άρθρο 10, παράγραφος 5 της κοινής δράσης 2006/319/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τη σύσταση Επιτροπής Συνεισφερόντων για τη Στρατιωτική Επιχείρηση της Ευρωπαϊκής Ένωσης στη Λαϊκή Δημοκρατία του Κογκό (ΛΔΚ) προς υποστήριξη της MONUC κατά την εκλογική διαδικασία.

               (2)

               Τα συμπεράσματα των Ευρωπαϊκών Συμβουλίων της Νίκαιας της 7ης, 8ης και 9ης Δεκεμβρίου 2000 και των Βρυξελλών της 24ης και 25ης Οκτωβρίου 2002 περιλαμβάνουν τις ρυθμίσεις για τη συμμετοχή τρίτων κρατών σε επιχειρήσεις διαχείρισης κρίσεων και για τη σύσταση της Επιτροπής Συνεισφερόντων.

               (3)

               Η Επιτροπή Συνεισφερόντων θα διαδραματίζει βασικό ρόλο στην τρέχουσα διαχείριση της επιχείρησης. Η Επιτροπή Συνεισφερόντων θα αποτελεί το κύριο φόρουμ όπου τα συνεισφέροντα κράτη θα εξετάζουν από κοινού ζητήματα σχετιζόμενα με την ανάπτυξη των δυνάμεών τους στην επιχείρηση. Η ΕΠΑ, η οποία ασκεί τον πολιτικό έλεγχο και έχει τη στρατηγική διεύθυνση της επιχείρησης, θα λαμβάνει υπόψη τις γνώμες που διατυπώνει η Επιτροπή Συνεισφερόντων.

               (4)

               Σύμφωνα με το άρθρο 6 του Πρωτοκόλλου σχετικά με τη θέση της Δανίας το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την υλοποίηση αποφάσεων και δράσεων της Ευρωπαϊκής Ένωσης, οι οποίες έχουν αμυντικές επιπτώσεις,

         ΑΠΟΦΑΣΙΖΕΙ:
   Άρθρο 1
   Σύσταση και εντολή καθηκόντων
   Συνιστάται Επιτροπή Συνεισφερόντων για τη Στρατιωτική Επιχείρηση της Ευρωπαϊκής Ένωσης στην ΛΔΚ προς υποστήριξη της MONUC κατά την εκλογική διαδικασία (στο εξής αποκαλούμενη «ΕπΣ»). Η εντολή καθηκόντων της ΕπΣ έχει καθορισθεί στα Συμπεράσματα του Ευρωπαϊκού Συμβουλίου της Νίκαιας και των Βρυξελλών.
   Άρθρο 2
   Σύνθεση
   1.   Τα μέλη της ΕπΣ είναι τα εξής:

               —

               οι αντιπρόσωποι όλων των κρατών μελών,

               —

               οι αντιπρόσωποι των τρίτων κρατών τα οποία συμμετέχουν στην επιχείρηση και παρέχουν σημαντική στρατιωτική συνεισφορά, κατά τα αναφερόμενα στο Παράρτημα.

         2.   Ο Γενικός Διευθυντής του Στρατιωτικού Επιτελείου της ΕΕ και ο Διοικητής Επιχειρήσεων της ΕΕ δικαιούνται επίσης να παρίστανται ή να εκπροσωπούνται στις συνεδριάσεις της ΕπΣ.
   Άρθρο 3
   Πρόεδρος
   Σύμφωνα με τα συμπεράσματα του Ευρωπαϊκού Συμβουλίου της Νίκαιας και με την επιφύλαξη των προνομίων της Προεδρίας, η ΕπΣ για την επιχείρηση αυτή προεδρεύεται από τον Γενικό Γραμματέα/Ύπατο Εκπρόσωπο ή από τον αντιπρόσωπό του, σε στενή διαβούλευση με την Προεδρία, που επικουρείται από τον Πρόεδρο της Στρατιωτικής Επιτροπής της Ευρωπαϊκής Ένωσης (EUMC) ή τον αντιπρόσωπό του.
   Άρθρο 4
   Συνεδριάσεις
   1.   Η ΕπΣ συγκαλείται από τον Πρόεδρο σε τακτική βάση. Όταν οι περιστάσεις το απαιτούν, είναι δυνατόν να συγκαλούνται έκτακτες συνεδριάσεις με πρωτοβουλία του Προέδρου ή έπειτα από αίτηση μέλους.
   2.   Ο Πρόεδρος διανέμει εκ των προτέρων την προσωρινή ημερήσια διάταξη και τα έγγραφα που αφορούν τη συνεδρίαση. Έπειτα από κάθε συνεδρίαση διανέμεται περίληψη των πρακτικών.
   3.   Εφόσον ενδείκνυται, είναι δυνατόν να καλούνται στις σχετικές συζητήσεις αντιπρόσωποι της Επιτροπής καθώς και άλλα πρόσωπα.
   Άρθρο 5
   Διαδικασία
   1.   Με εξαίρεση τα προβλεπόμενα από την παράγραφο 3 και με την επιφύλαξη των αρμοδιοτήτων της ΕΠΑ και του Διοικητή Επιχειρήσεων της ΕΕ,

               —

               ισχύει η ομοφωνία των αντιπροσώπων των κρατών που συνεισφέρουν στην επιχείρηση, όταν η ΕπΣ λαμβάνει αποφάσεις όσον αφορά την τρέχουσα διαχείριση της επιχείρησης,

               —

               ισχύει η ομοφωνία των μελών της ΕπΣ, όταν η ΕπΣ προβαίνει σε συστάσεις για ενδεχόμενες αναπροσαρμογές του επιχειρησιακού σχεδιασμού, συμπεριλαμβανομένης της ενδεχόμενης αναπροσαρμογής των στόχων.

         Η αποχή ενός μέλους δεν αποτρέπει την επίτευξη ομοφωνίας.
   2.   Ο Πρόεδρος διαπιστώνει κατά πόσο είναι παρούσα η πλειοψηφία των αντιπροσώπων των κρατών που δικαιούνται να λάβουν μέρος στις συζητήσεις.
   3.   Όλα τα διαδικαστικά ζητήματα ρυθμίζονται με απόφαση της απλής πλειοψηφίας των παρόντων στη συνεδρίαση μελών.
   4.   Η Δανία δεν συμμετέχει σε καμία απόφαση της επιτροπής.
   Άρθρο 6
   Εμπιστευτικότητα
   1.   Οι κανονισμοί ασφαλείας του Συμβουλίου εφαρμόζονται στις συνεδριάσεις και εργασίες της ΕπΣ. Ιδίως, οι αντιπρόσωποι στην ΕπΣ πρέπει να διαθέτουν τις κατάλληλες άδειες ασφαλείας.
   2.   Οι συζητήσεις στην ΕπΣ καλύπτονται από την υποχρέωση του επαγγελματικού απορρήτου, εκτός εάν η ΕπΣ αποφασίσει ομοφώνως άλλως.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 30 Μαΐου 2006.

            Για την Επιτροπή Πολιτικής και Ασφάλειας

            Ο Πρόεδρος

         J. KUGLITSCH

      (1)  ΕΕ L 116 της 29.4.2006, σ. 98.

      ΠΑΡΑΡΤΗΜΑ
      Κατάλογος τρίτου κράτους (τρίτων κρατών) που αναφέρει το άρθρο 2, παράγραφος 1

                  —

                  Τουρκία.


title: Απόφαση της Επιτροπής, της 29ης Αυγούστου 2011 , για τη σύσταση ομάδας εμπειρογνωμόνων της αγοράς για τα συστήματα πληρωμών

text:
               30.8.2011

               EL

               Επίσημη Εφημερίδα της Ευρωπαϊκής Ένωσης

               C 253/3

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Αυγούστου 2011
   για τη σύσταση ομάδας εμπειρογνωμόνων της αγοράς για τα συστήματα πληρωμών
   2011/C 253/04
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Ενας από τους κύριους στόχους της Κοινότητας είναι να εξασφαλιστεί η ομαλή λειτουργία της εσωτερικής αγοράς, της οποίας οι υπηρεσίες πληρωμών αποτελούν ουσιαστικό μέρος. Στο πλαίσιο της ταχείας καινοτομίας και τεχνολογικής προόδου, είναι σημαντικό για την εσωτερική αγορά να υπάρξουν υγιή, φιλικά προς το χρήστη, αποτελεσματικά και ασφαλή συστήματα πληρωμών, προς όφελος τόσο των φορέων παροχής υπηρεσιών όσο και των χρηστών.

               (2)

               Σύμφωνα με τις αρχές της βελτίωσης της νομοθεσίας η Επιτροπή αποδίδει μεγάλη σημασία στην κατάλληλη διαδικασία διαβουλεύσεων με τα άμεσα ενδιαφερόμενα μέρη, ιδίως τους φορείς παροχής υπηρεσιών πληρωμών και τους χρήστες των υπηρεσιών αυτών, συμπεριλαμβανομένων των καταναλωτών και άλλων εκπροσώπων της κοινωνίας των πολιτών, για την ανάπτυξη της πολιτικής που διέπει τα συστήματα πληρωμών. Για το λόγο αυτό η Επιτροπή θα χρειαστεί ενδεχομένως να αξιοποιήσει την πείρα των ειδικών μέσω ενός συμβουλευτικού οργάνου.

               (3)

               Με την απόφαση 2009/72/ΕΚ της Επιτροπής (1) συστάθηκε ως εκ τούτου ομάδα εμπειρογνωμόνων της αγοράς για τα συστήματα πληρωμών.

               (4)

               Όπως αναφέρεται στη Λευκή Βίβλο της Επιτροπής με τίτλο «Πολιτική για τις χρηματοπιστωτικές υπηρεσίες 2005-2010», η Επιτροπή αποδίδει μεγάλη σημασία στο να εκπροσωπούνται επαρκώς οι απόψεις των χρηστών κατά τη διαδικασία ανάπτυξης και εφαρμογής της πολιτικής. Συνεπώς, η ομάδα πρέπει να επιτρέπει να εκπροσωπούνται οι απόψεις των ενδιαφερόμενων μερών με τον πλέον κατάλληλο τρόπο. Η Επιτροπή θεωρεί ότι με την τρέχουσα σύνθεση της ομάδας δεν αντικατοπτρίζονται επαρκώς οι απόψεις των χρηστών, και ιδίως των καταναλωτών. Η σύσταση της ομάδας αποτελεί ως εκ τούτου αντικείμενο αναδιατύπωσης για να επικρατήσει καλύτερη ισορροπία σε θέματα εκπροσώπησης μεταξύ των φορέων παροχής και των χρηστών των υπηρεσιών πληρωμών και να αυξηθεί ο αριθμός των μελών που εκπροσωπούν τους καταναλωτές.

               (5)

               Η ομάδα πρέπει να απαρτίζεται από άτομα με την απαιτούμενη εμπειρογνωμοσύνη στον τομέα των συστημάτων πληρωμών. Πρέπει, ωστόσο, να περιορίζεται σε εκπροσώπους ενδιαφερόμενων του ιδιωτικού τομέα, δεδομένου ότι οι δημόσιες αρχές και οι κεντρικές τράπεζες διαθέτουν τη δική τους συμβουλευτική ομάδα στον τομέα των συστημάτων πληρωμών.

               (6)

               Η ομάδα θα επικουρεί την Επιτροπή κατά την εκπόνηση και εφαρμογή της πολιτικής με αντικείμενο τα συστήματα πληρωμών.

               (7)

               Θα πρέπει να θεσπισθούν κανόνες για τη δημοσιοποίηση πληροφοριών από μέλη της ομάδας, με την επιφύλαξη των κανόνων ασφαλείας που προσαρτήθηκαν στον εσωτερικό κανονισμό της Επιτροπής με την απόφαση 2001/844/ΕΚ, ΕΚΑΧ, Ευρατόμ (2).

               (8)

               Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3) διέπει την επεξεργασία των δεδομένων προσωπικού χαρακτήρα που πραγματοποιείται στο πλαίσιο της ομάδας.

               (9)

               Θα πρέπει να καταργηθεί η απόφαση 2009/72/ΕΚ της Επιτροπής, της 15ης Δεκεμβρίου 2008, για τη σύσταση ομάδας εμπειρογνωμόνων της αγοράς για τα συστήματα πληρωμών.

               (10)

               Είναι σκόπιμο να οριστεί η περίοδος εφαρμογής της παρούσας απόφασης. Η Επιτροπή θα εξετάσει εν ευθέτω χρόνω τη σκοπιμότητα παράτασης,

         ΑΠΟΦΑΣΙΖΕΙ:
   Άρθρο 1
   Θεματικό αντικείμενο
   Με την παρούσα απόφαση συγκροτείται ομάδα εμπειρογνωμόνων της αγοράς για τα συστήματα πληρωμών (εφεξής καλούμενη «η ομάδα»).
   Άρθρο 2
   Καθήκοντα
   Τα καθήκοντα της ομάδας είναι τα εξής:

               1)

               να επικουρεί την Επιτροπή κατά την σύνταξη νομοθετικών πράξεων ή την ανάληψη πρωτοβουλιών με αντικείμενο τα συστήματα πληρωμών, συμπεριλαμβανομένων των ζητημάτων πρόληψης της απάτης σε σχέση με τον κλάδο των πληρωμών και τους χρήστες των σχετικών υπηρεσιών·

               2)

               να βοηθήσει ώστε να γίνει κατανοητή η έμπρακτη εφαρμογή της εν λόγω πολιτικής·

               3)

               να ανταλλάσσει απόψεις σχετικά με τις πλέον πρόσφατες βέλτιστες πρακτικές και να μεριμνήσει ώστε να παρακολοουθούνται τα πιθανά ζητήματα που παρουσιάζουν ενδιαφέρον για την αγορά.

         Άρθρο 3
   Διαβουλεύσεις
   Η Επιτροπή μπορεί να συμβουλεύεται την ομάδα για οποιοδήποτε θέμα με αντικείμενο τα συστήματα πληρωμών, συμπεριλαμβανομένων των ζητημάτων πρόληψης της απάτης σε σχέση με τον κλάδο των πληρωμών και τους χρήστες των σχετικών υπηρεσιών.
   Άρθρο 4
   Σύνθεση — Διορισμός
   1.   Η ομάδα απαρτίζεται το πολύ από 40 μέλη.
   2.   Τα μέλη διορίζονται από την Επιτροπή μεταξύ των ειδικών με αρμοδιότητα στους τομείς που αναφέρονται στο άρθρο 2 παράγραφος 1 και οι οποίοι ανταποκρίθηκαν στην πρόσκληση υποβολής υποψηφιοτήτων. Τα μέλη πρέπει να είναι είτε άτομα με ακαδημαϊκό υπόβαθρο ή με αναγνωρισμένη πείρα στους τομείς που αναφέρονται στο άρθρο 2 παράγραφος 1 ή να εκπροσωπούν κάποιον από τους εξής κλάδους:

               α)

               τον κλάδο των υπηρεσιών πληρωμών, συμπεριλαμβανομένων των επιχειρήσεων, των εκπροσώπων των εργαζομένων και των ενώσεων

               β)

               τους χρήστες των υπηρεσιών πληρωμών, συμπεριλαμβανομένων των επιχειρήσεων, των ενώσεων και των καταναλωτών

               γ)

               τους ιδιωτικούς φορείς που συνδέονται στενά με την πρόληψη της απάτης κατά τις πληρωμές.

         3.   Τα μέλη εκπροσωπούν με τη σωστή αναλογία τον κλάδο των υπηρεσιών πληρωμών και τους χρήστες των υπηρεσιών πληρωμών. Τουλάχιστον δεκαπέντε μέλη της ομάδας πρέπει να εκπροσωπούν τους χρήστες των υπηρεσιών πληρωμών, επτά από τους οποίους εκπροσωπούν τους καταναλωτές. Τουλάχιστον δεκαπέντε μέλη της ομάδας πρέπει να εκπροσωπούν τον κλάδο των υπηρεσιών πληρωμών. Τα μέλη της πανεπιστημιακής κοινότητας και τα μέλη των ιδιωτικών φορέων που συνδέονται στενά με την πρόληψη της απάτης κατά τις πληρωμές πρέπει επίσης να εκπροσωπούνται στην ομάδα.
   4.   Τα μέλη που εκπροσωπούν τον κλάδο των υπηρεσιών πληρωμών, τους χρήστες των υπηρεσιών πληρωμών ή τους ιδιωτικούς φορείς που συνδέονται στενά με την πρόληψη της απάτης κατά τις πληρωμές διορίζονται ως άτομα που εκπροσωπούν το κοινό συμφέρον να υποστηριχθούν φιλικά για τους χρήστες, αποτελεσματικά και ασφαλή συστήματα πληρωμών. Τα μέλη με ακαδημαϊκό υπόβαθρο ή με αναγνωρισμένη πείρα διορίζονται ως άτομα υπό την προσωπική τους ιδιότητα.
   5.   Τα μέλη διορίζονται για περίοδο τεσσάρων ετών. Τα μέλη ασκούν τα καθήκοντά τους έως την αντικατάστασή τους ή τη λήξη της θητείας τους.
   6.   Μπορεί να προβλέπεται ίσος αριθμός αναπληρωματικών μελών με τον αριθμό των διοριζομένων. Τα αναπληρωματικά μέλη διορίζονται με τους ίδιους όρους με τα μέλη. Τα αναπληρωματικά μέλη αντικαθιστούν αυτόματα τα μέλη που απουσιάζουν ή κωλύονται. Οι υποψήφιοι που κρίνονται κατάλληλοι, αλλά δεν διορίζονται, μπορούν να εγγραφούν στον εφεδρικό πίνακα («ο πίνακας»), τον οποίο δύναται να χρησιμοποιεί η Επιτροπή για το διορισμό αντικαταστατών.
   7.   Τα μέλη που δεν είναι πλέον σε θέση να συμβάλλουν αποτελεσματικά στις εργασίες της ομάδας, τα μέλη που παραιτούνται ή δεν πληρούν τις προϋποθέσεις της παραγράφου 2 του παρόντος άρθρου ή του άρθρου 339 της συνθήκης για τη λειτουργία της Ευρωπαϊκής Ένωσης μπορούν να αντικατασταθούν για το υπόλοιπο της θητείας τους με ένα μέλος που διορίζεται από την Επιτροπή. Η Επιτροπή μπορεί να χρησιμοποιήσει τον πίνακα για το διορισμό αντικαταστατών.
   8.   Τα μέλη που διορίζονται υπό την προσωπική τους ιδιότητα ενεργούν ανεξάρτητα και προς το δημόσιο συμφέρον.
   9.   Τα ονόματα των προσώπων που εκπροσωπούν συμφέροντα ή διορίζονται υπό την προσωπική τους ιδιότητα δημοσιεύονται στο μητρώο των ομάδων εμπειρογνωμόνων της Επιτροπής και άλλων παρόμοιων οντοτήτων.
   10.   Τα δεδομένα προσωπικού χαρακτήρα συγκεντρώνονται, επεξεργάζονται και δημοσιεύονται σύμφωνα με τον κανονισμό (ΕΚ) αριθ. 45/2001.
   Άρθρο 5
   Λειτουργία
   1.   Η προεδρία της ομάδας ασκείται από εκπρόσωπο της Επιτροπής.
   2.   Έπειτα από συμφωνία με την Επιτροπή, είναι δυνατή η συγκρότηση υποομάδων για την εξέταση συγκεκριμένων θεμάτων με βάση την εντολή που καθορίζεται από την ομάδα· οι εν λόγω υποομάδες διαλύονται μόλις ολοκληρώσουν τα συγκεκριμένα καθήκοντά τους.
   3.   Ο εκπρόσωπος της Επιτροπής μπορεί να προσκαλεί εμπειρογνώμονες και παρατηρητές με ειδικές γνώσεις να συμμετέχουν στο έργο της ομάδας και των υποομάδων.
   4.   Οι πληροφορίες που αποκτώνται στο πλαίσιο της συμμετοχής στις εργασίες της ομάδας των υποομάδων δεν επιτρέπεται να δημοσιοποιούνται, εάν η Επιτροπή κρίνει ότι αφορούν εμπιστευτικά θέματα.
   5.   Η ομάδα και οι υποομάδες της συνεδριάζουν κανονικά στους χώρους της Επιτροπής, με τη μορφή και ανάλογα με το χρονοδιάγραμμα που καθορίζονται από την Επιτροπή. Με τα καθήκοντα γραμματείας της ομάδας επιφορτίζεται η Επιτροπή των Ευρωπαϊκών Κοινοτήτων. Στις συνεδριάσεις της ομάδας ή των υποομάδων της μπορούν να συμμετέχουν υπάλληλοι της Επιτροπής για τους οποίους ο τομέας παρουσιάζει ενδιαφέρον.
   6.   Η ομάδα θεσπίζει τον εσωτερικό κανονισμό της με βάση τους τυποποιημένους κανόνες διαδικασίας για τις ομάδες εμπειρογνωμόνων.
   7.   Η Επιτροπή δύναται να δημοσιεύσει στο Διαδίκτυο, στην πρωτότυπη γλώσσα του εκάστοτε εγγράφου, περιλήψεις, συμπεράσματα, επιμέρους συμπεράσματα ή έγγραφα εργασίας της ομάδας.
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της ομάδας δεν αμείβονται για τις υπηρεσίες που παρέχουν.
   2.   Τα οδοιπορικά και τα έξοδα διαμονής όσων συμμετέχουν στις δραστηριότητες της ομάδας επιστρέφονται από την Επιτροπή, σύμφωνα με τις διατάξεις που εφαρμόζονται στο εσωτερικό της Επιτροπής.
   3.   Τα εν λόγω έξοδα επιστρέφονται εντός των ορίων των διαθέσιμων πιστώσεων που χορηγούνται στο πλαίσιο της ετήσιας διαδικασίας για την κατανομή των πόρων.
   Άρθρο 7
   Κατάργηση
   Η απόφαση 2009/72/ΕΚ καταργείται.
   Άρθρο 8
   Εφαρμογή
   Η παρούσα απόφαση εφαρμόζεται έως τις 31 Δεκεμβρίου 2015.

      Βρυξέλλες, 29 Αυγούστου 2011.

            Για την Επιτροπή

         Michel BARNIER

            Μέλος της Επιτροπής

      (1)  ΕΕ L 24 της 28.1.2009, σ. 15.

      (2)  ΕΕ L 317 της 3.12.2001, σ. 1.

      (3)  ΕΕ L 8 της 12.1.2001, σ. 1.


title: Απόφαση 2005/593/ΚΕΠΠΑ του Συμβουλίου, της 18ης Ιουλίου 2005, για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Χιλής σχετικά με τη συμμετοχή της Δημοκρατίας της Χιλής στη στρατιωτική επιχείρηση διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (Επιχείρηση Althea)

text:
               3.8.2005

               EL

               Επίσημη Εφημερίδα της Ευρωπαϊκής Ένωσης

               L 202/39

         ΑΠΌΦΑΣΗ 2005/593/ΚΕΠΠΑ ΤΟΥ ΣΥΜΒΟΥΛΊΟΥ
   της 18ης Ιουλίου 2005
   για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Χιλής σχετικά με τη συμμετοχή της Δημοκρατίας της Χιλής στη στρατιωτική επιχείρηση διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (Επιχείρηση Althea)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της Προεδρίας,
   Εκτιμώντας τα ακόλουθα:

               (1)

               Στις 12 Ιουλίου 2004, το Συμβούλιο υιοθέτησε την κοινή δράση 2004/570/ΚΕΠΠΑ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1).

               (2)

               Το άρθρο 11 παράγραφος 3 της εν λόγω κοινής δράσης προβλέπει ότι οι λεπτομέρειες των ρυθμίσεων για τη συμμετοχή τρίτων κρατών καθορίζονται βάσει συμφωνίας σύμφωνα με το άρθρο 24 της συνθήκης για την Ευρωπαϊκή Ένωση.

               (3)

               Σύμφωνα με την εξουσιοδότηση που έλαβε από το Συμβούλιο στις 13 Σεπτεμβρίου 2004, η Προεδρία, επικουρούμενη από τον Γενικό Γραμματέα/Ύπατο Εκπρόσωπο, διαπραγματεύθηκε συμφωνία μεταξύ της Ευρωπαϊκής Ένωσης και της Δημοκρατίας της Χιλής σχετικά με τη συμμετοχή της Δημοκρατίας της Χιλής στη στρατιωτική επιχείρηση διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (επιχείρηση Althea).

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας της Χιλής σχετικά με τη συμμετοχή της Δημοκρατίας της Χιλής στη στρατιωτική επιχείρηση διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (επιχείρηση Althea), εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Ιουλίου 2005.

            Για το Συμβούλιο

            Ο Πρόεδρος

         J. STRAW

      (1)  ΕΕ L 252 της 28.7.2004, σ. 10.
   ΣΥΜΦΩΝΙΑ
   μεταξύ της Ευρωπαϊκής Ένωσης και της Δημοκρατίας της Χιλής σχετικά με τη συμμετοχή της Δημοκρατίας της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ενωσης στη Βοσνία-Ερζεγοβίνη (Επιχείρηση Althea)
   Η ΕΥΡΩΠΑΪΚΗ ΕΝΩΣΗ (ΕΕ),
   αφενός και
   Η ΔΗΜΟΚΡΑΤΙΑ ΤΗΣ ΧΙΛΗΣ
   αφετέρου,
   καλούμενες εφεξής τα «μέρη»,
   ΛΑΜΒΑΝΟΝΤΑΣ ΥΠΟΨΗ:

               —

               την έγκριση της απόφασης 1575(2004) του Συμβουλίου Ασφαλείας των Ηνωμένων Εθνών της 22ας Νοεμβρίου 2004 για την ίδρυση της EUFOR,

               —

               τη θέσπιση από το Συμβούλιο της Ευρωπαϊκής Ένωσης της κοινής δράσης 2004/570/ΚΕΠΠΑ της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1),

               —

               την πρόσκληση προς τη Δημοκρατία της Χιλής να συμμετάσχει στην επιχείρηση της οποίας ηγείται η Ευρωπαϊκή Ένωση,

               —

               την επιτυχή ολοκλήρωση της διαδικασίας συγκρότησης δυνάμεων και τη σύσταση του διοικητή επιχειρήσεων της Ευρωπαϊκής Ένωσης και της στρατιωτικής επιτροπής της Ευρωπαϊκής Ένωσης να συμφωνηθεί η συμμετοχή δυνάμεων της Δημοκρατίας της Χιλής στην επιχείρηση της οποίας ηγείται η Ευρωπαϊκή Ένωση,

               —

               την απόφαση ΒiH/1/2004 (2) της Επιτροπής Πολιτικής και Ασφάλειας, της 21ης Σεπτεμβρίου 2004, όσον αφορά την αποδοχή της συνεισφοράς της Δημοκρατίας της Χιλής στη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη,

               —

               την απόφαση ΒiH /3/2004 της Επιτροπής Πολιτικής και Ασφάλειας, της 29ης Σεπτεμβρίου 2004, σχετικά με τη σύσταση της επιτροπής συνεισφερόντων για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (3),

         ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Συμμετοχή στην επιχείρηση
   1.   Η Δημοκρατία της Χιλής συμμετέχει στην κοινή δράση 2004/570/ΚΕΠΠΑ, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της επιχείρησης στρατιωτικής διαχείρισης κρίσεων της Ευρωπαϊκής Ένωσης, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.
   2.   Η συνεισφορά της Δημοκρατίας της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ένωσης, ισχύει υπό την επιφύλαξη της αυτονομίας λήψης αποφάσεων της Ευρωπαϊκής Ένωσης.
   3.   Η Δημοκρατία της Χιλής εξασφαλίζει ότι οι δυνάμεις και το προσωπικό της που συμμετέχουν στην επιχείρηση στρατιωτικής διαχείρισης κρίσεων της Ευρωπαϊκής Ένωσης εκτελούν την αποστολή τους σύμφωνα με:

               —

               την κοινή δράση 2004/570/ΚΕΠΠΑ και τις πιθανές μεταγενέστερες τροποποιήσεις της,

               —

               το σχέδιο επιχειρήσεων,

               —

               τα μέτρα εφαρμογής.

         4.   Οι δυνάμεις και το προσωπικό που αποσπώνται από τη Δημοκρατία της Χιλής στην επιχείρηση εκτελούν τα καθήκοντά τους και συμπεριφέρονται με αποκλειστικό γνώμονα το συμφέρον της επιχείρησης στρατιωτικής διαχείρισης κρίσεων της Ευρωπαϊκής Ένωσης, με την επιφύλαξη του άρθρου 4 παράγραφος 1.
   5.   Η Δημοκρατία της Χιλής ενημερώνει εγκαίρως τον διοικητή επιχειρήσεων της Ευρωπαϊκής Ένωσης, για κάθε μεταβολή της συμμετοχής της στην επιχείρηση.
   Άρθρο 2
   Καθεστώς των δυνάμεων
   1.   Το καθεστώς των δυνάμεων και του προσωπικού τα οποία συνεισφέρει η Δημοκρατία της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ένωσης διέπεται από τις διατάξεις της παραγράφου 12 της απόφασης 1575 (2004) του Συμβουλίου Ασφαλείας των Ηνωμένων Εθνών της 22ας Νοεμβρίου 2004.
   2.   Το καθεστώς των δυνάμεων και του προσωπικού που τοποθετούνται σε αρχηγεία ή μονάδες διοικήσεως ευρισκόμενες εκτός της Βοσνίας-Ερζεγοβίνης διέπεται από διακανονισμούς συμφωνούμενους μεταξύ των οικείων αρχηγείων ή μονάδων διοικήσεως και της Δημοκρατίας της Χιλής.
   3.   Με την επιφύλαξη των διατάξεων για το καθεστώς των δυνάμεων που μνημονεύονται στην παράγραφο 1, η Δημοκρατία της Χιλής ασκεί τη δικαιοδοσία της επί των δυνάμεων και του προσωπικού της που συμμετέχουν στην επιχείρηση στρατιωτικής διαχείρισης κρίσεων της Ευρωπαϊκής Ένωσης.
   4.   Εμπίπτει στην αρμοδιότητα της Δημοκρατίας της Χιλής να αντικρούει τυχόν αξιώσεις που συνδέονται με τη συμμετοχή στην επιχείρηση στρατιωτικής διαχείρισης κρίσεων της Ευρωπαϊκής Ένωσης και οι οποίες εγείρονται από τις δυνάμεις και το προσωπικό της ή τις αφορούν. Εμπίπτει στην αρμοδιότητα της Δημοκρατίας της Χιλής να κινεί οποιαδήποτε διαδικασία, ιδίως ποινική ή πειθαρχική δίωξη, κατά μέλους των δυνάμεων και του προσωπικού της, σύμφωνα με τις νομοθετικές και κανονιστικές της διατάξεις.
   5.   Η Δημοκρατία της Χιλής αναλαμβάνει να προβεί σε δήλωση σχετικά με την παραίτηση από αξιώσεις έναντι οποιουδήποτε κράτους συμμετέχει στην επιχείρηση στρατιωτικής διαχείρισης κρίσεων της Ευρωπαϊκής Ένωσης, η δε δήλωση αυτή πραγματοποιείται κατά την υπογραφή της παρούσας συμφωνίας.
   6.   Η Ευρωπαϊκή Ένωση αναλαμβάνει να εξασφαλίσει ότι τα κράτη μέλη θα προβούν σε δήλωση σχετικά με την παραίτηση από αξιώσεις, όσον αφορά τη συμμετοχή της Δημοκρατίας της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ένωσης, η δε δήλωση αυτή πραγματοποιείται κατά την υπογραφή της παρούσας συμφωνίας.
   Άρθρο 3
   Διαβαθμισμένες πληροφορίες
   1.   Η Δημοκρατία της Χιλής λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της Ευρωπαϊκής Ένωσης προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιέχονται στην απόφαση 2001/264/ΕΚ του Συμβουλίου, της 19ης Μαρτίου 2001 (4), και σύμφωνα με τις περαιτέρω οδηγίες που εκδίδονται από τις αρμόδιες αρχές, στις οποίες περιλαμβάνεται ο διοικητής επιχειρήσεων της Ευρωπαϊκής Ένωσης.
   2.   Εάν η Ευρωπαϊκή Ένωση και η Δημοκρατία της Χιλής συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στα πλαίσια της επιχείρησης στρατιωτικής διαχείρισης κρίσεων της Ευρωπαϊκής Ένωσης.
   Άρθρο 4
   Δομή διοίκησης
   1.   Το σύνολο των δυνάμεων και του προσωπικού που συμμετέχουν στην επιχείρηση στρατιωτικής διαχείρισης κρίσεων της ΕΕ τελούν πλήρως υπό τη διοίκηση των εθνικών τους αρχών.
   2.   Οι εθνικές αρχές μεταβιβάζουν την επιχειρησιακή και τακτική διοίκηση και/ή έλεγχο των δυνάμεων και του προσωπικού τους στον διοικητή επιχειρήσεων της Ευρωπαϊκής Ένωσης. Ο διοικητής επιχειρήσεων της Ευρωπαϊκής Ένωσης έχει το δικαίωμα μεταβίβασης των εξουσιών του.
   3.   Η Δημοκρατία της Χιλής έχει τα ίδια δικαιώματα και υποχρεώσεις, όσον αφορά την τρέχουσα διαχείριση της επιχείρησης, με τα συμμετέχοντα κράτη μέλη της ΕΕ.
   4.   Ο διοικητής επιχειρήσεων της Ευρωπαϊκής Ένωσης μπορεί, ανά πάσα στιγμή, κατόπιν διαβουλεύσεων με τη Δημοκρατία της Χιλής, να ζητήσει να αποσυρθεί η συνεισφορά της Δημοκρατίας της Χιλής.
   5.   Η Δημοκρατία της Χιλής διορίζει έναν ανώτερο στρατιωτικό αντιπρόσωπο (ΑΣΑ) για να εκπροσωπεί το εθνικό του σώμα στην επιχείρηση στρατιωτικής διαχείρισης κρίσεων της Ευρωπαϊκής Ένωσης. Ο ΑΣΑ διαβουλεύεται με τον διοικητή επιχειρήσεων της Ευρωπαϊκής Ένωσης επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.
   Άρθρο 5
   Χρηματοδοτικές πτυχές
   1.   Η Δημοκρατία της Χιλής αναλαμβάνει όλα τα έξοδα που συνεπάγεται η συμμετοχή της στην επιχείρηση, εκτός αν αυτά καλύπτονται από την κοινή χρηματοδότηση, όπως προβλέπουν οι νομικές πράξεις που μνημονεύονται στο άρθρο 1 παράγραφος 1 της παρούσας συμφωνίας, καθώς και η απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (5).
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το κράτος ή τα κράτη όπου διεξάγεται η επιχείρηση, η Δημοκρατία της Χιλής, αν αποδειχθεί η ευθύνη της, καταβάλλει αποζημίωση, υπό τους όρους που προβλέπονται από τις διατάξεις του καθεστώτος των δυνάμεων του άρθρου 2 παράγραφος 1 της παρούσας συμφωνίας.
   Άρθρο 6
   Ρυθμίσεις για την εφαρμογή της συμφωνίας
   Ο Γενικός Γραμματέας του Συμβουλίου της Ευρωπαϊκής Ένωσης/Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας και οι αρμόδιες αρχές της Δημοκρατίας της Χιλής συνάπτουν κάθε αναγκαία τεχνική ή διοικητική συμφωνία για την εφαρμογή της παρούσας συμφωνίας.
   Άρθρο 7
   Αθέτηση
   Σε περίπτωση που ένα μέρος δεν ανταποκρίνεται στις υποχρεώσεις του, όπως ορίζονται από τα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.
   Άρθρο 8
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται δια της διπλωματικής οδού μεταξύ των μερών.
   Άρθρο 9
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μήνα από την ημερομηνία κατά την οποία τα μέρη γνωστοποίησαν μεταξύ τους την ολοκλήρωση των εσωτερικών διαδικασιών που είναι αναγκαίες για τον σκοπό αυτό.
   2.   Η παρούσα συμφωνία παραμένει σε ισχύ καθ’ όσον διαρκεί η συνεισφορά της Δημοκρατίας της Χιλής στην επιχείρηση.

      Έγινε στις Βρυξέλλες, στις 25 Ιουλίου 2005 στην αγγλική γλώσσα σε τέσσερα αντίτυπα.

            Για την Ευρωπαϊκή Ένωση

            Για τη Δημοκρατία της Χιλής

      (1)  ΕΕ L 252 της 28.7.2004, σ. 10.

      (2)  ΕΕ L 324 της 27.10.2004, σ. 20.

      (3)  ΕΕ L 325 της 28.10.2004, σ. 64· απόφαση όπως τροποποιήθηκε από την απόφαση BiH/5/2004 (EE L 357 της 2.12.2004, σ. 39).

      (4)  ΕΕ L 101 της 11.4.2001, σ. 1· απόφαση όπως τροποποιήθηκε τελευταία από την απόφαση 2004/194/ΕΚ (ΕΕ L 63 της 28.2.2004, σ. 48).

      (5)  ΕΕ L 63 της 28.2.2004, σ. 68.
   ΔΗΛΩΣΕΙΣ
   κατά το άρθρο 2 παράγραφοι 5 και 6
   Δήλωση των κρατών μελών της ΕΕ:
   «Τα κράτη μέλη της ΕΕ, τα οποία εφαρμόζουν την κοινή δράση 2004/570/ΚΕΠΠΑ της Ευρωπαϊκής Ένωσης, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη, θα προσπαθήσουν, στον βαθμό που τους το επιτρέπει η εσωτερική έννομη τάξη τους, να παραιτηθούν κατά το δυνατόν από τις τυχόν αξιώσεις τους κατά της Δημοκρατίας της Χιλής για τον τραυματισμό ή θάνατο μελών του προσωπικού τους ή για ζημίες ή απώλειες περιουσιακών στοιχείων τους που χρησιμοποιούνται από την επιχείρηση διαχείρισης κρίσεων της ΕΕ, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από μέλη του προσωπικού της Δημοκρατίας της Χιλής κατά την εκτέλεση καθηκόντων τυς σχετικών με την επιχείρηση διαχείρισης κρίσεων της Ευρωπαϊκής Ένωσης, εξαιρουμένης της περίπτωσης βαρείας αμέλειας ή δόλου, ή

               —

               ήταν αποτέλεσμα της χρήσης περιουσιακών στοιχείων της Δημοκρατίας της Χιλής, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση, εξαιρουμένης της περίπτωσης βαρείας αμέλειας ή δόλου μελών του προσωπικού της επιχείρησης διαχείρισης κρίσεων της ΕΕ, από τη Δημοκρατία της Χιλής, τα οποία χρησιμοποιούν τα εν λόγω περιουσιακά στοιχεία».

         Δήλωση της Δημοκρατίας της Χιλής:
   «Η Δημοκρατία της Χιλής, η οποία εφαρμόζει την κοινή δράση 2004/570/ΚΕΠΠΑ της Ευρωπαϊκής Ένωσης, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη, θα προσπαθήσει, στον βαθμό που της το επιτρέπει η εσωτερική έννομη τάξη της, να παραιτηθεί κατά το δυνατόν από τις τυχόν αξιώσεις της κατά οποιουδήποτε άλλου κράτους που συμμετέχει στην επιχείρηση διαχείρισης κρίσεων της Ευρωπαϊκής Ένωσης, για τον τραυματισμό ή θάνατο μελών του προσωπικού της ή για ζημίες ή απώλειες περιουσιακών στοιχείων της που χρησιμοποιούνται από την επιχείρηση διαχείρισης κρίσεων της ΕΕ, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από μέλη του προσωπικού κατά την εκτέλεση καθηκόντων τους σχετικών με την επιχείρηση διαχείρισης κρίσεων της Ευρωπαϊκής Ένωσης, εξαιρουμένης της περίπτωσης βαρείας αμέλειας ή δόλου, ή

               —

               ήταν αποτέλεσμα της χρήσης περιουσιακών στοιχείων των κρατών που συμμετέχουν στην επιχείρηση διαχείρισης κρίσεων της Ευρωπαϊκής Ένωσης, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση, εξαιρουμένης της περίπτωσης βαρείας αμέλειας ή δόλου μελών του προσωπικού της επιχείρησης διαχείρισης κρίσεων της ΕΕ, τα οποία χρησιμοποιούν τα εν λόγω περιουσιακά στοιχεία».


title: DOCUMENTS CONCERNING THE ACCESSION TO THE EUROPEAN COMMUNITIES OF THE KINGDOM OF DENMARK, IRELAND, THE KINGDOM OF NORWAY AND THE UNITED KINGDOM OF GREAT BRITAIN AND NORTHERN IRELAND, DECISION OF THE COUNCIL OF THE EUROPEAN COMMUNITIES OF 22 JANUARY 1972 ON THE ACCESSION OF THE KINGDOM OF DENMARK, IRELAND, THE KINGDOM OF NORWAY AND THE UNITED KINGDOM OF GREAT BRITAIN AND NORTHERN IRELAND TO THE EUROPEAN ECONOMIC COMMUNITY AND TO THE EUROPEAN ATOMIC ENERGY COMMUNITY

text:
Avis juridique important

|

11972B/DEC/CEE/EUR

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Απόφαση του Συμβουλίου των Ευρωπαϊκών Κοινοτήτων της 22ας Ιανουαρίου 1972 περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας

Επίσημη Εφημερίδα αριθ. L 073 της 27/03/1972 σ. 0004

ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ της 22ας Ιανουαρίου 1972 περί της προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,έχοντας υπόψη το άρθρο 237 της συνθήκης περί ιδρύσεως της Ευρωπαϊκής Οικονομικής Κοινότητος και το άρθρο 205 της συνθήκης περί ιδρύσεως της Ευρωπαϊκής Κοινότητος Ατομικής Ενεργείας·επειδή το Βασίλειο της Δανίας, η Ιρλανδία, το Βασίλειο της Νορβηγίας και το Ηνωμένο Βασίλειο της Μεγάλης Βρετανίας και Βορείου Ιρλανδίας ζήτησαν να γίνουν μέλη της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας·αφού έλαβε τη γνώμη της Επιτροπής,ΑΠΟΦΑΣΙΖΕΙ:να δεχθεί αυτές τις αιτήσεις προσχωρήσεως· οι όροι της προσχωρήσεως αυτής και οι εκ του λόγου αυτού καθιστάμενες αναγκαίες προσαρμογές των συνθηκών θα αποτελέσουν αντικείμενο συμφωνίας μεταξύ των Κρατών μελών και των αιτούντων κρατών.Έγινε στις Βρυξέλλες, στις 22 Iamouaq_ou 1972.Για το ΣυμβούλιοΟ ΠρόεδροςG. THORN


title: 2010/248/: Απόφαση του Συμβουλίου, της 26ης Απριλίου 2010 , για την αναπροσαρμογή των αποζημιώσεων που προβλέπονται στην απόφαση 2003/479/ΕΚ και στην απόφαση 2007/829/ΕΚ σχετικά με το καθεστώς που εφαρμόζεται στους αποσπασμένους στη γενική γραμματεία του Συμβουλίου εθνικούς εμπειρογνώμονες και στρατιωτικούς

text:
               1.5.2010

               EL

               Επίσημη Εφημερίδα της Ευρωπαϊκής Ένωσης

               L 110/31

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Απριλίου 2010
   για την αναπροσαρμογή των αποζημιώσεων που προβλέπονται στην απόφαση 2003/479/ΕΚ και στην απόφαση 2007/829/ΕΚ σχετικά με το καθεστώς που εφαρμόζεται στους αποσπασμένους στη γενική γραμματεία του Συμβουλίου εθνικούς εμπειρογνώμονες και στρατιωτικούς
   (2010/248/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 41 παράγραφος 1,
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 240 παράγραφος 2,
   Εκτιμώντας τα ακόλουθα:

               (1)

               Το άρθρο 15 παράγραφος 7 της απόφασης 2003/479/ΕΚ του Συμβουλίου (1) και το άρθρο 15 παράγραφος 6 της απόφασης 2007/829/ΕΚ του Συμβουλίου (2) ορίζουν ότι οι ημερήσιες και μηνιαίες αποζημιώσεις αναπροσαρμόζονται κάθε χρόνο, χωρίς αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Ευρωπαϊκής Ένωσης στις Βρυξέλλες και στο Λουξεμβούργο.

               (2)

               Στις 23 Δεκεμβρίου 2009, το Συμβούλιο εξέδωσε τον κανονισμό (ΕΕ, Ευρατόμ) αριθ. 1296/2009 αναπροσαρμόζοντας τις αποδοχές και συντάξεις των υπαλλήλων και του λοιπού προσωπικού της Ευρωπαϊκής Ένωσης, καθώς και τους εφαρμοζόμενους διορθωτικούς συντελεστές (3), και εφαρμόζει μια αναπροσαρμογή 1,85 %,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Στο άρθρο 15 παράγραφος 1 της απόφασης 2003/479/ΕΚ και στο άρθρο 15 παράγραφος 1 της απόφασης 2007/829/ΕΚ, τα ποσά των 30,75 ευρώ και 122,97 ευρώ αντικαθίστανται από τα ποσά των 31,32 ευρώ και 125,25 ευρώ, αντιστοίχως.
   2.   Στο άρθρο 15 παράγραφος 2 της απόφασης 2003/479/ΕΚ και στο άρθρο 15 παράγραφος 2 της απόφασης 2007/829/ΕΚ, ο πίνακας αντικαθίσταται από τον ακόλουθο:

                  «Απόσταση μεταξύ του τόπου κατοικίας και του τόπου απόσπασης
                  (σε km)

                  Ποσό σε ευρώ

                  0-150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72»

   3.   Στο άρθρο 15 παράγραφος 4 της απόφασης 2003/479/ΕΚ, το ποσό των 30,75 ευρώ αντικαθίσταται από το ποσό των 31,32 ευρώ.
   Άρθρο 2
   Η παρούσα απόφαση αρχίζει να ισχύει την πρώτη ημέρα του μήνα που ακολουθεί την έκδοσή της.

      Λουξεμβούργο, 26 Απριλίου 2010.

            Για το Συμβούλιο

            Ο Πρόεδρος

         M. Á. MORATINOS

      (1)  ΕΕ L 160 της 28.6.2003, σ. 72.

      (2)  ΕΕ L 327 της 13.12.2007, σ. 10.

      (3)  ΕΕ L 348 της 29.12.2009, σ. 10.


title: 2006/451/ΕΚ: Απόφαση του Συμβουλίου, της  27ης Ιουνίου 2006 , για το διορισμό του προέδρου της στρατιωτικής επιτροπής της Ευρωπαϊκής Ένωσης

text:
               1.7.2006

               EL

               Επίσημη Εφημερίδα της Ευρωπαϊκής Ένωσης

               L 179/55

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 27ης Ιουνίου 2006
   για το διορισμό του προέδρου της στρατιωτικής επιτροπής της Ευρωπαϊκής Ένωσης
   (2006/451/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως την παράγραφο 1 του άρθρου 28,
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207,
   Υπενθυμίζοντας την απόφαση 2001/79/ΚΕΠΠΑ του Συμβουλίου, της 22ας Ιανουαρίου 2001, για τη σύσταση της στρατιωτικής επιτροπής της Ευρωπαϊκής Ένωσης (1),
   Εκτιμώντας τα ακόλουθα:

               (1)

               Σύμφωνα με το άρθρο 3 της απόφασης 2001/79/ΚΕΠΠΑ, ο πρόεδρος της στρατιωτικής επιτροπής διορίζεται από το Συμβούλιο κατόπιν συστάσεως της εν λόγω επιτροπής που συνέρχεται σε επίπεδο αρχηγών ΓΕΕΘΑ,

               (2)

               Κατά τη συνεδρίασή της στις 11 Μαΐου 2006, η στρατιωτική επιτροπή που συνήλθε σε επίπεδο αρχηγών ΓΕΕΘΑ συνέστησε να διοριστεί πρόεδρος της στρατιωτικής επιτροπής της Ευρωπαϊκής Ένωσης ο στρατηγός Henri BENTÉGEAT,

         ΑΠΟΦΑΣΙΖΕΙ:
   Άρθρο 1
   Ο στρατηγός Henri BENTÉGEAT διορίζεται πρόεδρος της στρατιωτικής επιτροπής της Ευρωπαϊκής Ένωσης για τριετή περίοδο, που αρχίζει στις 6 Νοεμβρίου 2006.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 27 Ιουνίου 2006.

            Για το Συμβούλιο

            Ο Πρόεδρος

         J. PRÖLL

      (1)  ΕΕ L 27 της 30.1.2001, σ. 4.


title: Απόφαση του Συμβουλίου, της 18ης Σεπτεμβρίου 2006 , για το διορισμό ενός μέλους της Συμβουλευτικής Επιτροπής του Οργανισμού Εφοδιασμού της Ευρατόμ

text:
               6.10.2006

               EL

               Επίσημη Εφημερίδα της Ευρωπαϊκής Ένωσης

               C 241/3

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Σεπτεμβρίου 2006
   για το διορισμό ενός μέλους της Συμβουλευτικής Επιτροπής του Οργανισμού Εφοδιασμού της Ευρατόμ
   (2006/C 241/03)
   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54, δεύτερο και τρίτο εδάφιο,
   το άρθρο X του καταστατικού του Οργανισμού Εφοδιασμού της Ευρατόμ (1), όπως τροποποιήθηκε τελευταία από την απόφαση 95/1/ΕΚ/Ευρατόμ/ΕΚΑΧ της 1ης Ιανουαρίου 1995 (2),
   την απόφαση του Συμβουλίου της 12ης Ιουλίου 2005 για το διορισμό μελών Συμβουλευτικής Επιτροπής του Οργανισμού Εφοδιασμού της Ευρατόμ (3),
   τη γνώμη της Επιτροπής,
   Εκτιμώντας:

               (1)

               Ότι έχει μείνει κενή μια θέση μέλους της προαναφερόμενης επιτροπής λόγω παραίτησης του κ. Mike TRAVIS, η οποία γνωστοποιήθηκε στο Συμβούλιο στις 18 Ιανουαρίου 2006.

               (2)

               Ότι πρέπει να πληρωθεί η θέση αυτή.

               (3)

               Την υποψηφιότητα που πρότεινε η βρετανική κυβέρνηση στις 18 Ιανουαρίου 2006.

         ΑΠΟΦΑΣΙΖΕΙ:
   Άρθρο μόνο
   Ο κ. Martin OLIVA διορίζεται μέλος της Συμβουλευτικής Eπιτροπής του Οργανισμού Εφοδιασμού της Ευρατόμ για το υπόλοιπο της θητείας αυτής της επιτροπής, δηλαδή έως τις 28 Μαρτίου 2007.

      'Εγινε στις Βρυξέλλες, στις 18 Σεπτεμβρίου 2006

            Για το Συμβούλιο

            Ο Πρόεδρος

         J. KORKEAOJA

      (1)  ΕΕ 27 της 6.12.1958, σ. 534/58.

      (2)  ΕΕ L 1 της 1.1.1995, σ. 1.

      (3)  ΕΕ C 178 της 20.7.2005, σ. 1.


Avis juridique important

|

31992D0409

92/409/ΕΟΚ: Απόφαση του Συμβουλίου της 23ης Ιουλίου 1992 σχετικά με το ποσό των μεταφορών που θα καταβληθεί στις ΥΧΕ στο πλαίσιο του συστήματος σταθεροποίησης των εσόδων από τις εξαγωγές για το έτος εφαρμογής 1990, σύμφωνα με την απόφαση 91/482/ΕΟΚ

Επίσημη Εφημερίδα αριθ. L 223 της 08/08/1992 σ. 0025 - 0025 Φινλανδική ειδική έκδοση: Κεφάλαιο 11 τόμος 19 σ. 0267  Σουηδική ειδική έκδοση: Κεφάλαιο 11 τόμος 19 σ. 0267

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Ιουλίου 1992  σχετικά με το ποσό των μεταφορών που θα καταβληθεί στις ΥΧΕ στο πλαίσιο του συστήματος σταθεροποίησης των εσόδων από τις εξαγωγές για το έτος εφαρμογής 1990, σύμφωνα με την απόφαση 91/482/ΕΟΚ   (92/409/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 91/482/ΕΟΚ του Συμβουλίου της 25ης Ιουλίου 1991 σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 121 παράγραφος 4,  την πρόταση της Επιτροπής,  Εκτιμώντας:  ότι, κατ' εφαρμογή των άρθρων 118, 120 και 121 της εν λόγω απόφασης, κατέστη διαθέσιμο ποσό ύψους 1 500 000 Ecu για την κάλυψη των υποχρεώσεων του συστήματος σταθεροποίησης των εσόδων από τις εξαγωγές για το έτος εφαρμογής 1990 υπέρ των υπερποντίων  χωρών και εδαφών (ΥΧΕ)-  ότι για δύο ΥΧΕ πληρούνται οι προϋποθέσεις μεταφοράς στο πλαίσιο του συστήματος όσον αφορά το έτος εφαρμογής 1990 για το οποίο το συνολικό ποσό των βάσεων μεταφοράς υπολογισμένο κατ' εφαρμογή του άρθρου 124 της εν λόγω απόφασης και μειωμένο κατ'  εφαρμογή του άρθρου 121 παράγραφος 2 της ίδιας απόφασης ανέρχεται σε 2 180 501 Ecu-  ότι το εν λόγω ποσό υπερβαίνει τοι ποσό των 1 500 000 Ecu που είναι διαθέσιμο για το έτος εφαρμογής 1990-  ότι είναι, κατά συνέπεια, αναγκαία η μείωση του συνολικού ποσού των βάσεων μεταφοράς κατά 31,21 %,  ΑΠΟΦΑΣΙΖΕΙ:  Άρθρο 1  Τα δικαιώματα μεταφοράς για την αντιστάθμιση των απωλειών εσόδων από τις εξαγωγές κατά τη διάρκεια του έτους εφαρμογής 1990, που ανέρχεται σε 2 180 501 Ecu, μειώνονται κατά 31,21 %, έχοντας έτσι ως αποτέλεσμα μια τελική πληρωμή ύψους 1 500 000  Ecu που κατανέμονται ως εξής:  (σε Ecu)       ΥΧΕ  Προϊόν  Ποσό μεταφοράς      Γαλλική Πολυνησία  Λάδι κοπρά  880 876  Νήσοι Φάλκλαντ  Μαλλί  619 124      Άρθρο 2  Η παρούσα απόφαση αρχίζει να ισχύει την ημέρα της δημοσίευσής της. Βρυξέλλες, 23 Ιουλίου 1992. Για το Συμβούλιο  Ο Πρόεδρος  John COPE   (1) ΕΕ αριθ. L 263 της 19. 9. 1991, σ. 1.


title: 2009/871/ΕΚ: Απόφαση της Επιτροπής, της 30ής Νοεμβρίου 2009 , για την ανάθεση στη Δημοκρατία της Κροατίας της διαχείρισης, κατά την προενταξιακή περίοδο, της ενίσχυσης σχετικά με τη συνιστώσα V — Γεωργία και Αγροτική Ανάπτυξη του μηχανισμού προενταξιακής βοήθειας (ΜΠΒ), όσον αφορά τα προενταξιακά μέτρα 101 και 103

text:
               2.12.2009

               EL

               Επίσημη Εφημερίδα της Ευρωπαϊκής Ένωσης

               L 315/15

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 30ής Νοεμβρίου 2009
   για την ανάθεση στη Δημοκρατία της Κροατίας της διαχείρισης, κατά την προενταξιακή περίοδο, της ενίσχυσης σχετικά με τη συνιστώσα V — Γεωργία και Αγροτική Ανάπτυξη του μηχανισμού προενταξιακής βοήθειας (ΜΠΒ), όσον αφορά τα προενταξιακά μέτρα 101 και 103
   (2009/871/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1085/2006 του Συμβουλίου, της 17ης Ιουλίου 2006, για τη θέσπιση μηχανισμού προενταξιακής βοήθειας (ΜΠΒ) (1),
   τον κανονισμό (ΕΚ) αριθ. 718/2007 της Επιτροπής, της 12ης Ιουνίου 2007, για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ) (2), και ιδίως τα άρθρα 18 και 186,
   τον κανονισμό του Συμβουλίου (ΕΚ, Ευρατόμ) αριθ. 1605/2002, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), (στο εξής «δημοσιονομικός κανονισμός»), και ιδίως το άρθρο 53γ και το άρθρο 56 παράγραφος 2,
   τον κανονισμό (ΕΚ, Ευρατόμ) αριθ. 2342/2002 του Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (4), (στο εξής «κανόνες εφαρμογής»), και ιδίως το άρθρο 35,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1085/2006 καθορίζει τους στόχους και τις βασικές αρχές της προενταξιακής βοήθειας στις υποψήφιες και πιθανές υποψήφιες χώρες για την περίοδο από το 2007 έως το 2013 και αναθέτει την ευθύνη της εφαρμογής της στην Επιτροπή.

               (2)

               Τα άρθρα 11, 12, 13, 14, 18 και 186 του κανονισμού (ΕΚ) αριθ. 718/2007 παρέχουν στην Επιτροπή τη δυνατότητα να αναθέσει διαχειριστικές αρμοδιότητες στη δικαιούχο χώρα και να καθορίσει τις απαιτήσεις για την ανάθεση αυτή σχετικά με τη συνιστώσα V — Γεωργία και Αγροτική Ανάπτυξη του μηχανισμού προενταξιακής βοήθειας.

               (3)

               Δυνάμει του άρθρου 7 του κανονισμού (ΕΚ) αριθ. 718/2007, η Επιτροπή και η δικαιούχος χώρα συνάπτουν συμφωνία-πλαίσιο προκειμένου να καθορίσουν και να συμφωνήσουν σχετικά με τους κανόνες συνεργασίας όσον αφορά την κοινοτική χρηματοδοτική βοήθεια προς τη δικαιούχο χώρα. Εάν είναι απαραίτητο, η συμφωνία-πλαίσιο μπορεί να συμπληρωθεί με μία τομεακή συμφωνία ή με τομεακές συμφωνίες που καλύπτουν ειδικές διατάξεις της συνιστώσας.

               (4)

               Για την ανάθεση των διαχειριστικών αρμοδιοτήτων στη δικαιούχο χώρα πρέπει να πληρούνται οι όροι του άρθρου 53γ και του άρθρου 56 παράγραφος 2 του δημοσιονομικού κανονισμού και του άρθρου 35 των κανόνων εφαρμογής.

               (5)

               Η συμφωνία-πλαίσιο για τους κανόνες συνεργασίας όσον αφορά την κοινοτική χρηματοδοτική βοήθεια προς τη Δημοκρατία της Κροατίας στο πλαίσιο της εφαρμογής της βοήθειας δυνάμει του μηχανισμού προενταξιακής βοήθειας (ΜΠΒ) μεταξύ της κυβέρνησης της Δημοκρατίας της Κροατίας και της Επιτροπής των Ευρωπαϊκών Κοινοτήτων συνήφθη στις 17 Δεκεμβρίου 2007.

               (6)

               Το πρόγραμμα για τη γεωργία και την αγροτική ανάπτυξη της Δημοκρατίας της Κροατίας στο πλαίσιο του ΜΠΒ (στο εξής «πρόγραμμα IPARD») που εγκρίθηκε με την απόφαση της Επιτροπής C(2008) 690 της 25ης Φεβρουαρίου 2008, σύμφωνα με το άρθρο 7 παράγραφος 3 του κανονισμού (ΕΚ) αριθ. 1085/2006 και το άρθρο 184 του κανονισμού (ΕΚ) αριθ. 718/2007, συμπεριλαμβάνει σχέδιο με τις ετήσιες κοινοτικές συνεισφορές καθώς και τη συμφωνία χρηματοδότησης.

               (7)

               Η τομεακή συμφωνία που συνήφθη στις 12 Ιανουαρίου 2009 μεταξύ της Επιτροπής των Ευρωπαϊκών Κοινοτήτων, για λογαριασμό και εξ ονόματος της Ευρωπαϊκής Κοινότητας και της κυβέρνησης της Δημοκρατίας της Κροατίας, εξ ονόματος της Δημοκρατίας της Κροατίας, συμπληρώνει τις διατάξεις της συμφωνίας-πλαισίου, καθορίζοντας ειδικές διατάξεις για την εφαρμογή και την εκτέλεση του προγράμματος IPARD για τη γεωργία και την αγροτική ανάπτυξη στη Δημοκρατία της Κροατίας στο πλαίσιο του μηχανισμού προενταξιακής βοήθειας (ΜΠΒ).

               (8)

               Το πρόγραμμα IPARD τροποποιήθηκε τελευταία στις 10 Σεπτεμβρίου 2009 με την απόφαση C(2009) 6770 της Επιτροπής.

               (9)

               Σύμφωνα με το άρθρο 21 του κανονισμού (ΕΚ) αριθ. 718/2007 της Επιτροπής, η δικαιούχος χώρα ορίζει τους φορείς και τις αρχές που είναι υπεύθυνοι για την εφαρμογή του προγράμματος IPARD: τον αρμόδιο υπάλληλο διαπίστευσης, τον εθνικό διατάκτη, το εθνικό ταμείο, τη διαχειριστική αρχή, τον οργανισμό IPARD και την αρχή ελέγχου.

               (10)

               Η κυβέρνηση της Κροατίας όρισε ως εθνικό ταμείο την υπηρεσία εθνικού ταμείου, μια οργανωτική μονάδα του δημόσιου ταμείου του Υπουργείου Οικονομικών, το οποίο θα εκτελέσει τα καθήκοντα και τις αρμοδιότητες που ορίζονται στο παράρτημα I της τομεακής συμφωνίας.

               (11)

               Η κυβέρνηση της Κροατίας όρισε ως οργανισμό IPARD τη διεύθυνση για τη στήριξη της αγοράς και τη διαρθρωτική στήριξη στη γεωργία, μια οργανωτική μονάδα του Υπουργείου Γεωργίας, Αλιείας και Αγροτικής Ανάπτυξης, η οποία θα εκτελεί τα καθήκοντα και τις αρμοδιότητες που ορίζονται στο παράρτημα I της τομεακής συμφωνίας.

               (12)

               Η κυβέρνηση της Κροατίας όρισε ως διαχειριστική αρχή τη διαχειριστική αρχή του προγράμματος Sapard/IPARD της διεύθυνσης αγροτικής ανάπτυξης του Υπουργείου Γεωργίας, Αλιείας και Αγροτικής Ανάπτυξης, η οποία θα εκτελεί τα καθήκοντα και τις αρμοδιότητες που ορίζονται στο παράρτημα I της τομεακής συμφωνίας.

               (13)

               Στις 12 Νοεμβρίου 2008, ο αρμόδιος υπάλληλος διαπίστευσης κοινοποίησε στην Ευρωπαϊκή Επιτροπή τη διαπίστευση του εθνικού διατάκτη και του εθνικού ταμείου, σύμφωνα με το άρθρο 12 παράγραφος 3 του κανονισμού (ΕΚ) αριθ. 718/2007.

               (14)

               Στις 12 Νοεμβρίου 2008, ο εθνικός διατάκτης κοινοποίησε στην Ευρωπαϊκή Επιτροπή τη διαπίστευση της επιχειρησιακής δομής που είναι υπεύθυνη για τη διαχείριση και την εφαρμογή της συνιστώσας V — Αγροτική Ανάπτυξη του ΜΠΒ, σύμφωνα με το άρθρο 13 παράγραφος 3 του κανονισμού (ΕΚ) αριθ. 718/2007.

               (15)

               Η διεύθυνση για τη στήριξη της αγοράς και τη διαρθρωτική στήριξη στη γεωργία, ως οργανισμός IPARD, και η διαχειριστική αρχή του προγράμματος Sapard/IPARD της διεύθυνσης αγροτικής ανάπτυξης, ως διαχειριστική αρχή, θα είναι υπεύθυνες για την εφαρμογή των τριών μέτρων που έχουν διαπιστευτεί από τον εθνικό διατάκτη μεταξύ των επτά που ορίζονται στο πρόγραμμα IPARD: μέτρο 101 «Επενδύσεις σε γεωργικές εκμεταλλεύσεις για την αναδιάρθρωση και την προσαρμογή στα κοινοτικά πρότυπα», 103 «Επενδύσεις στη μεταποίηση και την εμπορία γεωργικών και αλιευτικών προϊόντων για την αναδιάρθρωση των δραστηριοτήτων αυτών και την προσαρμογή τους στα κοινοτικά πρότυπα», και 301 «Βελτίωση και ανάπτυξη των αγροτικών υποδομών».

               (16)

               Στις 16 Μαρτίου 2009, οι κροατικές αρχές υπέβαλαν στην Επιτροπή τον κατάλογο των επιλέξιμων δαπανών σύμφωνα με το άρθρο 32 παράγραφος 3 της τομεακής συμφωνίας. Η Επιτροπή ενέκρινε τον κατάλογο αυτό στις 8 Απριλίου 2009.

               (17)

               Για να ληφθούν υπόψη οι απαιτήσεις του άρθρου 19 παράγραφος 1 της συμφωνίας-πλαισίου, οι δαπάνες σύμφωνα με την παρούσα απόφαση είναι επιλέξιμες για κοινοτική συγχρηματοδότηση μόνο εάν είναι μεταγενέστερες της ημερομηνίας της απόφασης ανάθεσης, εκτός των γενικών εξόδων που αναφέρονται στο άρθρο 172 παράγραφος 3γ του κανονισμού (ΕΚ) αριθ. 718/2007. Οι δαπάνες είναι επιλέξιμες εάν είναι σύμφωνες με τις αρχές της χρηστής δημοσιονομικής διαχείρισης και ιδίως με την αρχή της εξοικονόμησης και της σχέσης κόστους/αποτελεσματικότητας.

               (18)

               Ο κανονισμός (ΕΚ) αριθ. 718/2007 προβλέπει τη δυνατότητα άρσης της απαίτησης της εκ των προτέρων έγκρισης που αναφέρεται στο άρθρο 18 παράγραφος 2 του κανονισμού (ΕΚ) αριθ. 718/2007 με βάση ανάλυση κατά περίπτωση της αποτελεσματικότητας της λειτουργίας του συστήματος διαχείρισης και ελέγχου, και καθορίζει τις λεπτομέρειες εφαρμογής της ανάλυσης αυτής.

               (19)

               Σύμφωνα με τα άρθρα 14 και 18 του κανονισμού (ΕΚ) αριθ. 718/2007, ελέγχθηκαν οι διαπιστεύσεις που αναφέρονται στα άρθρα 11, 12 και 13 του κανονισμού (ΕΚ) αριθ. 718/2007, και εξετάστηκαν οι διαδικασίες και οι δομές των σχετικών φορέων και αρχών, ιδίως μέσω επιτόπιων επαληθεύσεων, όπως αναφέρεται στην αίτηση που υπέβαλε ο εθνικός διατάκτης.

               (20)

               Ωστόσο, οι επαληθεύσεις που διενεργεί η Επιτροπή για το μέτρο 101 «Επενδύσεις σε γεωργικές εκμεταλλεύσεις για την αναδιάρθρωση και την προσαρμογή στα κοινοτικά πρότυπα» και το μέτρο 103 «Επενδύσεις στη μεταποίηση και εμπορία γεωργικών και αλιευτικών προϊόντων για την αναδιάρθρωση των εν λόγω δραστηριοτήτων και την προσαρμογή τους στα κοινοτικά πρότυπα» βασίζονται σε σύστημα το οποίο είναι λειτουργικό, αλλά δεν έχει ακόμη τεθεί σε εφαρμογή όσον αφορά όλα τα σχετικά στοιχεία.

               (21)

               Παρόλο που η αρχή ελέγχου δεν αποτελεί τμήμα της παρούσας απόφασης, η ικανότητα της αρχής αυτής να λειτουργεί ως φορέας ελέγχου λειτουργικά ανεξάρτητος αξιολογήθηκε μέσω επιτόπιων επαληθεύσεων κατά την υποβολή στην Επιτροπή του φακέλου διαπίστευσης σχετικά με την ανάθεση της διαχείρισης.

               (22)

               Η τήρηση εκ μέρους της Κροατίας των απαιτήσεων του άρθρου 56 παράγραφος 2 του δημοσιονομικού κανονισμού και των άρθρων 11, 12 και 13 του κανονισμού (ΕΚ) αριθ. 718/2007 αξιολογήθηκε με επιτόπιες επαληθεύσεις.

               (23)

               Από την αξιολόγηση προέκυψε ότι η Κροατία πληροί τις απαιτήσεις για τα μέτρα 101 και 103. Ωστόσο, η διεύθυνση για τη στήριξη της αγοράς και τη διαρθρωτική στήριξη στη γεωργία, ως οργανισμός IPARD, δεν έχει ακόμη εφαρμόσει δεόντως τα κριτήρια διαπίστευσης όσον αφορά τα καθήκοντα που πρέπει να ασκήσει στο πλαίσιο της εφαρμογής του μέτρου 301 του προγράμματος της Κροατίας.

               (24)

               Ως εκ τούτου, κρίνεται σκόπιμο να προβλεφθεί η άρση της απαίτησης της εκ των προτέρων έγκρισης που αναφέρεται στο άρθρο 18 παράγραφος 1 του κανονισμού (ΕΚ) αριθ. 718/2007 και στο άρθρο 165 του δημοσιονομικού κανονισμού και να ανατεθούν στον εθνικό διατάκτη, στο εθνικό ταμείο, στον οργανισμό IPARD και στη διαχειριστική αρχή, οι διαχειριστικές αρμοδιότητες όσον αφορά τα μέτρα 101 και 103 του προγράμματος για την Κροατία σε αποκεντρωμένη βάση,

         ΑΠΟΦΑΣΙΖΕΙ:
   Άρθρο 1
   1.   Η διαχείριση της βοήθειας που παρέχεται στο πλαίσιο της συνιστώσας V — Γεωργία και Αγροτική Ανάπτυξη του μέσου για την προενταξιακή βοήθεια (ΜΠΒ) ανατίθεται στους σχετικούς φορείς δυνάμει των όρων της παρούσας απόφασης.
   2.   Αίρεται η απαίτηση της εκ των προτέρων έγκρισης, εκ μέρους της Επιτροπής, των καθηκόντων διαχείρισης, πληρωμής και εφαρμογής για το μέτρο 101 «Επενδύσεις σε γεωργικές εκμεταλλεύσεις για την αναδιάρθρωση και την προσαρμογή προς τα κοινοτικά πρότυπα» και το μέτρο 103 «Επενδύσεις στη μεταποίηση και εμπορία γεωργικών και αλιευτικών προϊόντων για την αναδιάρθρωση των εν λόγω δραστηριοτήτων και την προσαρμογή τους προς τα κοινοτικά πρότυπα» από τη Δημοκρατία της Κροατίας σύμφωνα με το άρθρο 18 του κανονισμού (ΕΚ) αριθ. 718/2007.
   Άρθρο 2
   Η παρούσα απόφαση εφαρμόζεται σε σχέση με τις ακόλουθες δομές, φορείς και αρχές που ορίζει η Δημοκρατία της Κροατίας για τη διαχείριση των μέτρων 101 και 103 του προγράμματος που προβλέπεται στο πλαίσιο της συνιστώσας V του ΜΠΒ, δηλαδή:

               α)

               τον εθνικό διατάκτη·

               β)

               το εθνικό ταμείο·

               γ)

               την επιχειρησιακή δομή της συνιστώσας V του ΜΠΒ:

                           —

                           τη διαχειριστική αρχή,

                           —

                           τον οργανισμό IPARD.

         Άρθρο 3
   1.   Οι διαχειριστικές αρμοδιότητες ανατίθενται στις δομές, στους φορείς και στις αρχές που ορίζονται στο άρθρο 2 της παρούσας απόφασης.
   2.   Οι εθνικές αρχές διενεργούν περαιτέρω ελέγχους όσον αφορά τις δομές, τους φορείς και τις αρχές που ορίζονται στο άρθρο 2 της παρούσας απόφασης, ώστε να εξασφαλίζεται ότι το σύστημα διαχείρισης και ελέγχου λειτουργεί ικανοποιητικά. Οι έλεγχοι διενεργούνται πριν από την υποβολή της πρώτης δήλωσης δαπανών που αφορά την επιστροφή δαπανών σχετικά με τα μέτρα που αναφέρονται στο άρθρο 1 παράγραφος 2 ανωτέρω.
   Άρθρο 4
   1.   Οι δαπάνες που πραγματοποιούνται πριν από την ημερομηνία της παρούσας απόφασης δεν θα είναι σε καμία περίπτωση επιλέξιμες, εκτός των γενικών εξόδων που αναφέρονται στο άρθρο 172 παράγραφος 3γ του κανονισμού (ΕΚ) αριθ. 718/2007.
   2.   Οι δαπάνες είναι επιλέξιμες εάν είναι σύμφωνες με τις αρχές της χρηστής δημοσιονομικής διαχείρισης και ιδίως με τις αρχές της εξοικονόμησης και της σχέσης κόστους/αποτελεσματικότητας.
   Άρθρο 5
   Με την επιφύλαξη τυχόν αποφάσεων για τη χορήγηση ενίσχυσης σε μεμονωμένους δικαιούχους στο πλαίσιο του προγράμματος IPARD, εφαρμόζονται οι κανόνες επιλεξιμότητας των δαπανών που πρότεινε η Κροατία με την επιστολή αριθ. «Κατηγορία: NP 018-04/09-01/106, αριθ. αναφοράς: 525-12-3-0472/09-2» της 16ης Μαρτίου 2009, η οποία πρωτοκολλήθηκε στην Επιτροπή στις 26 Μαρτίου 2009 με τον αριθ. 8151.
   Άρθρο 6
   1.   Η Επιτροπή παρακολουθεί την τήρηση των απαιτήσεων για την ανάθεση των διαχειριστικών αρμοδιοτήτων που αναφέρονται στο άρθρο 17 του κανονισμού (ΕΚ) αριθ. 718/2007.
   2.   Εάν, κατά την εφαρμογή της παρούσας απόφασης, η Επιτροπή θεωρήσει ότι η Δημοκρατία της Κροατίας δεν τηρεί πλέον τις υποχρεώσεις που της έχουν ανατεθεί κατ’ εφαρμογή της παρούσας απόφασης, μπορεί να αποφασίσει να ανακαλέσει ή να αναστείλει την ανάθεση των διαχειριστικών αρμοδιοτήτων.

      Βρυξέλλες, 30 Νοεμβρίου 2009.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 210 της 31.7.2006, σ. 82.

      (2)  ΕΕ L 170 της 29.6.2007, σ. 1.

      (3)  ΕΕ L 248 της 16.9.2002, σ. 1.

      (4)  ΕΕ L 357 της 31.12.2002, σ. 1.


title: 2008/168/ΕΚ: Απόφαση της Επιτροπής, της 20ής Φεβρουαρίου 2008 , για τη θέσπιση της οργανωτικής δομής του ευρωπαϊκού δικτύου αγροτικής ανάπτυξης

text:
               29.2.2008

               EL

               Επίσημη Εφημερίδα της Ευρωπαϊκής Ένωσης

               L 56/31

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 20ής Φεβρουαρίου 2008
   για τη θέσπιση της οργανωτικής δομής του ευρωπαϊκού δικτύου αγροτικής ανάπτυξης
   (2008/168/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1), και ιδίως το άρθρο 91,
   Εκτιμώντας τα ακόλουθα:

               (1)

               Σύμφωνα με το άρθρο 67 του κανονισμού (ΕΚ) αριθ. 1698/2005, δημιουργήθηκε ευρωπαϊκό δίκτυο αγροτικής ανάπτυξης για τη διασύνδεση των εθνικών δικτύων, οργανισμών και διοικητικών υπηρεσιών που έχουν δραστηριότητα στον τομέα της αγροτικής ανάπτυξης σε κοινοτικό επίπεδο. Είναι ανάγκη να θεσπιστούν κανόνες εφαρμογής για τον καθορισμό της οργανωτικής δομής του δικτύου.

               (2)

               Για την προετοιμασία και την εφαρμογή των δραστηριοτήτων που προβλέπονται στο άρθρο 67 στοιχεία α) έως στ) του κανονισμού (ΕΚ) αριθ. 1698/2005, πρέπει να συσταθεί επιτροπή συντονισμού στο πλαίσιο του ευρωπαϊκού δικτύου αγροτικής ανάπτυξης. Είναι, συνεπώς, σκόπιμο να καθοριστούν η οργανωτική δομή, τα καθήκοντα και οι διαδικαστικοί κανόνες της επιτροπής συντονισμού.

               (3)

               Για την υποστήριξη των εθνικών δικτύων και των πρωτοβουλιών διεθνικής συνεργασίας, όπως αναφέρεται στο άρθρο 67 στοιχείο στ) του κανονισμού (ΕΚ) αριθ. 1698/2005, πρέπει να συσταθεί χωριστή υποεπιτροπή Leader στο πλαίσιο της επιτροπής συντονισμού. Πρέπει να καθοριστούν η σύνθεση και τα καθήκοντα της εν λόγω υποεπιτροπής.

               (4)

               Για τη σύσταση και λειτουργία δικτύων εμπειρογνωμόνων με στόχο τη διευκόλυνση της ανταλλαγής εμπειρογνωμοσύνης και την υποστήριξη της εφαρμογής και της αξιολόγησης της πολιτικής για την αγροτική ανάπτυξη, όπως προβλέπεται στο άρθρο 67 στοιχείο ε) του κανονισμού (ΕΚ) αριθ. 1698/2005, πρέπει να συσταθεί επιτροπή εμπειρογνωμόνων για την αξιολόγηση των προγραμμάτων αγροτικής ανάπτυξης. Πρέπει να καθοριστούν η σύνθεση και τα καθήκοντα της εν λόγω επιτροπής.

               (5)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αγροτικής ανάπτυξης,

         ΑΠΟΦΑΣΙΖΕΙ:
   Άρθρο 1
   Επιτροπή συντονισμού
   1.   Συστήνεται η επιτροπή συντονισμού του ευρωπαϊκού δικτύου αγροτικής ανάπτυξης (εφεξής η «επιτροπή συντονισμού»).
   2.   Συγκεκριμένα, η επιτροπή συντονισμού:

               α)

               επικουρεί την Επιτροπή στην προετοιμασία και εφαρμογή των δραστηριοτήτων που προβλέπονται στο άρθρο 67 στοιχεία α) έως στ) του κανονισμού (ΕΚ) αριθ. 1698/2005·

               β)

               διασφαλίζει το συντονισμό μεταξύ του ευρωπαϊκού δικτύου αγροτικής ανάπτυξης, των εθνικών αγροτικών δικτύων που αναφέρονται στο άρθρο 68 του κανονισμού (ΕΚ) αριθ. 1698/2005 και των οργανισμών που δραστηριοποιούνται στον τομέα της αγροτικής ανάπτυξης σε κοινοτικό επίπεδο·

               γ)

               συμβουλεύει την Επιτροπή στο ετήσιο πρόγραμμα εργασίας του ευρωπαϊκού δικτύου αγροτικής ανάπτυξης και συμβάλλει στην επιλογή και το συντονισμό των θεματικών εργασιών που υλοποιούνται από το ευρωπαϊκό δίκτυο αγροτικής ανάπτυξης·

               δ)

               προτείνει, κατά περίπτωση, στην Επιτροπή τη δημιουργία θεματικών ομάδων εργασίας.

         Οι δραστηριότητες δικτύωσης στον τομέα της αξιολόγησης που καλύπτονται από το άρθρο 5 εξαιρούνται από τα καθήκοντα που αναφέρονται στο πρώτο εδάφιο.
   Άρθρο 2
   Ορισμός και λειτουργία της επιτροπής συντονισμού
   1.   Η επιτροπή συντονισμού απαρτίζεται από 69 μέλη, εκ των οποίων:

               α)

               27 εκπρόσωποι από τις αρμόδιες εθνικές αρχές (ένας εκπρόσωπος από κάθε κράτος μέλος)·

               β)

               27 εκπρόσωποι από τα εθνικά αγροτικά δίκτυα (ένας εκπρόσωπος από κάθε κράτος μέλος)·

               γ)

               12 εκπρόσωποι από οργανισμούς που δραστηριοποιούνται σε κοινοτικό επίπεδο στον τομέα της αγροτικής ανάπτυξης·

               δ)

               δύο εκπρόσωποι από την υποεπιτροπή Leader, όπως προβλέπεται στο άρθρο 4·

               ε)

               ένας εκπρόσωπος ευρωπαϊκού οργανισμού που εκπροσωπεί ομάδες τοπικής δράσης, όπως αναφέρεται στο άρθρο 62 του κανονισμού (ΕΚ) αριθ. 1698/2005.

         2.   Οι οργανισμοί που αναφέρονται στην παράγραφο 1 στοιχείο γ) επιλέγονται από την Επιτροπή από τα μέλη της συμβουλευτικής ομάδας για την αγροτική ανάπτυξη, η οποία συστάθηκε με την απόφαση 2004/391/ΕΚ της Επιτροπής (2), μετά από διαβούλευση με την εν λόγω ομάδα.
   Η Επιτροπή επιλέγει για καθέναν από τους ακόλουθους στόχους τέσσερις οργανισμούς κατ’ ανώτατο όριο των οποίων ο κύριος σκοπός και η κύρια δραστηριότητα ανταποκρίνονται στους εν λόγω στόχους:

               α)

               βελτίωση της ανταγωνιστικότητας της γεωργίας και δασοκομίας·

               β)

               βελτίωση του περιβάλλοντος και της υπαίθρου·

               γ)

               βελτίωση της ποιότητας ζωής στις αγροτικές περιοχές και διαφοροποίηση της αγροτικής οικονομίας.

         Οι οργανισμοί που επιλέγονται διορίζουν ένα από τα μέλη τους ως εκπροσώπους στην επιτροπή συντονισμού.
   3.   Η επιτροπή συντονισμού προεδρεύεται από εκπρόσωπο της Επιτροπής. Ο πρόεδρος συγκαλεί την επιτροπή συντονισμού τουλάχιστον μία φορά το χρόνο.
   Άρθρο 3
   Θεματική ομάδα εργασίας
   1.   Η θεματική ομάδα εργασίας η οποία συστήνεται σύμφωνα με το άρθρο 1 παράγραφος 2 στοιχείο δ) έχει καθορισμένη εντολή και προεδρεύεται από εκπρόσωπο της Επιτροπής.
   2.   Η θεματική ομάδα εργασίας δεν έχει πάνω από 15 μέλη. Η Επιτροπή διορίζει τα μέλη της θεματικής ομάδας εργασίας λαμβάνοντας υπόψη τις προτάσεις της επιτροπής συντονισμού.
   3.   Οι θεματικές ομάδες εργασίας υποβάλλουν τακτικά έκθεση στην επιτροπή συντονισμού για θέματα που καλύπτει η εντολή τους. Οι θεματικές ομάδες εργασίας υποβάλλουν τα αποτελέσματα των δραστηριοτήτων τους υπό μορφή τελικής έκθεσης σε συνεδρίαση της επιτροπής συντονισμού, το αργότερο δύο έτη μετά τη σύστασή τους.
   Άρθρο 4
   Υποεπιτροπή Leader
   1.   Η υποεπιτροπή Leader συστήνεται στο πλαίσιο της επιτροπής συντονισμού.
   2.   Συγκεκριμένα, η υποεπιτροπή Leader:

               α)

               συμμετέχει στις εργασίες της επιτροπής συντονισμού·

               β)

               συμβουλεύει την Επιτροπή όσον αφορά το ετήσιο πρόγραμμα εργασίας του ευρωπαϊκού δικτύου αγροτικής ανάπτυξης σχετικά με τον άξονα Leader και συμβάλλει στην επιλογή και το συντονισμό των θεματικών εργασιών στον τομέα αυτό·

               γ)

               στηρίζει την Επιτροπή στην παρακολούθηση της εφαρμογής των εθνικών έργων διεθνικής συνεργασίας, όπως προβλέπεται στο άρθρο 67 στοιχείο στ) του κανονισμού (ΕΚ) αριθ. 1698/2005·

               δ)

               υποβάλλει τακτικά έκθεση δραστηριοτήτων στην επιτροπή συντονισμού.

         3.   Η υποεπιτροπή Leader απαρτίζεται από 67 μέλη, εκ των οποίων:

               α)

               27 εκπρόσωποι από τις αρμόδιες εθνικές αρχές (ένας εκπρόσωπος από κάθε κράτος μέλος)·

               β)

               27 εκπρόσωποι από τα εθνικά αγροτικά δίκτυα (ένας εκπρόσωπος από κάθε κράτος μέλος)·

               γ)

               ένας εκπρόσωπος ευρωπαϊκού οργανισμού που εκπροσωπεί ομάδες τοπικής δράσης, όπως αναφέρεται στο άρθρο 62 του κανονισμού (ΕΚ) αριθ. 1698/2005·

               δ)

               12 εκπρόσωποι από οργανισμούς που δραστηριοποιούνται σε κοινοτικό επίπεδο στον τομέα της αγροτικής ανάπτυξης.

         4.   Η υποεπιτροπή Leader προεδρεύεται από εκπρόσωπο της Επιτροπής. Ο πρόεδρος συγκαλεί την υποεπιτροπή Leader τουλάχιστον μία φορά το χρόνο.
   Η υποεπιτροπή Leader διορίζει δύο από τα μέλη της ως εκπροσώπους στην επιτροπή συντονισμού.
   Άρθρο 5
   Επιτροπή εμπειρογνωμόνων για την αξιολόγηση
   1.   Συστήνεται η επιτροπή εμπειρογνωμόνων για την αξιολόγηση των προγραμμάτων αγροτικής ανάπτυξης (εφεξής «η επιτροπή εμπειρογνωμόνων για την αξιολόγηση»).
   2.   Η επιτροπή εμπειρογνωμόνων για την αξιολόγηση παρακολουθεί τις εργασίες του δικτύου εμπειρογνωμόνων για την αξιολόγηση, όπως αναφέρεται στο άρθρο 67 στοιχείο ε) του κανονισμού (ΕΚ) αριθ. 1698/2005 σχετικά με την ανταλλαγή εμπειρογνωμοσύνης και τη θέσπιση βέλτιστων πρακτικών για την αξιολόγηση της πολιτικής αγροτικής ανάπτυξης και ιδίως:

               α)

               συμβουλεύει την Επιτροπή στο ετήσιο πρόγραμμα εργασίας του δικτύου εμπειρογνωμόνων για την αξιολόγηση·

               β)

               συμβάλλει στην επιλογή και το συντονισμό των θεματικών εργασιών αξιολόγησης·

               γ)

               παρακολουθεί την εφαρμογή της τρέχουσας αξιολόγησης.

         Η επιτροπή εμπειρογνωμόνων για την αξιολόγηση ενημερώνει τακτικά την επιτροπή συντονισμού για τις δραστηριότητές της.
   3.   Η επιτροπή εμπειρογνωμόνων για την αξιολόγηση απαρτίζεται από δύο εκπροσώπους από κάθε εθνική αρμόδια αρχή και προεδρεύεται από εκπρόσωπο της Επιτροπής.
   Άρθρο 6
   Κοινοί κανόνες
   1.   Εκπρόσωποι της Επιτροπής και των οργανισμών της Ευρωπαϊκής Κοινότητας που ενδιαφέρονται για τις σχετικές εργασίες μπορούν να συμμετέχουν στις συνεδριάσεις της επιτροπής και των θεματικών ομάδων εργασίας. Ο πρόεδρος μπορεί να καλεί εξωτερικούς εμπειρογνώμονες ή παρατηρητές με ειδικές γνώσεις σε συγκεκριμένο θέμα της ημερήσιας διάταξης, προκειμένου να συμμετάσχουν στις εργασίες της επιτροπής ή των θεματικών ομάδων εργασίας.
   2.   Οι επιτροπές και οι θεματικές ομάδες εργασίας συνεδριάζουν κατά κανόνα σε κτίρια της Επιτροπής, σύμφωνα με τις διαδικασίες και το χρονοδιάγραμμα που καθορίζει η τελευταία.
   3.   Οι επιτροπές καταρτίζουν τον εσωτερικό κανονισμό τους με βάση τους πρότυπους κανόνες διαδικασίας τους οποίους έχει θεσπίσει η Επιτροπή.
   4.   Οι υπηρεσίες της Επιτροπής μπορούν να δημοσιεύουν στην αυθεντική γλώσσα του εκάστοτε εγγράφου εργασίας περιλήψεις, συμπεράσματα, ή μερικά συμπεράσματα ή έγγραφα εργασίας των επιτροπών στο Διαδίκτυο.
   5.   Η Επιτροπή καλύπτει τα έξοδα ταξιδίου και διαμονής των μελών τα οποία προκύπτουν στο πλαίσιο των συνεδριάσεων των επιτροπών και των θεματικών ομάδων εργασίας, σύμφωνα με τις ισχύουσες διατάξεις στην Επιτροπή. Τα μέλη δεν αμείβονται για την εκτέλεση των καθηκόντων τους.
   Άρθρο 7
   Ημερομηνία έναρξης ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Φεβρουαρίου 2008.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 277 της 21.10.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2012/2006 (ΕΕ L 384 της 29.12.2006, σ. 8).

      (2)  ΕΕ L 120 της 24.4.2004, σ. 50.


title: 2011/556/ΕΕ, Ευρατόμ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή για την εκτέλεση του προϋπολογισμού του Εκτελεστικού Οργανισμού Έρευνας για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/85

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή για την εκτέλεση του προϋπολογισμού του Εκτελεστικού Οργανισμού Έρευνας για το οικονομικό έτος 2009
   (2011/556/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0211/2010] (2),

               —

               έχοντας υπόψη τους οριστικούς ετήσιους λογαριασμούς του Εκτελεστικού Οργανισμού Έρευνας για το οικονομικό έτος 2009,

               —

               έχοντας υπόψη την έκθεση της Επιτροπής για τη συνέχεια που δόθηκε στην απόφαση απαλλαγής για το οικονομικό έτος 2008 [COM(2010) 650] και τα έγγραφα εργασίας των υπηρεσιών της Επιτροπής που συνοδεύουν την έκθεση αυτή [SEC(2010) 1437 και SEC(2010) 1438],

               —

               έχοντας υπόψη την ανακοίνωση της Επιτροπής της 2ας Ιουνίου 2010 με τίτλο «Συγκεφαλαιωτική έκθεση των επιτευγμάτων της Επιτροπής στον τομέα της διαχείρισης για το 2009» [COM(2010) 281],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν το 2009 [COM(2010) 447] καθώς και το έγγραφο εργασίας των υπηρεσιών της Επιτροπής που συνοδεύει την έκθεση αυτή [SEC(2010) 994],

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Εκτελεστικού Οργανισμού Έρευνας για το οικονομικό έτος 2009 συνοδευόμενη από τις απαντήσεις του Οργανισμού (3),

               —

               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των υποκειμένων πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),

               —

               έχοντας υπόψη την από 15 Φεβρουαρίου 2011 σύσταση του Συμβουλίου σχετικά με την απαλλαγή στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2009 (05893/2011 — C7-0054/2011),

               —

               έχοντας υπόψη τα άρθρα 274, 275 και 276 της συνθήκης ΕΚ, το άρθρο 17 παράγραφος 1 της συνθήκης για την Ευρωπαϊκή Ένωση, τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης και τα άρθρα 179α και 180β της συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), όπως τροποποιήθηκε με τους κανονισμούς του Συμβουλίου (ΕΚ, Ευρατόμ) αριθ. 1995/2006 (6) και (ΕΚ) αριθ. 1525/2007 (7), και ιδίως τα άρθρα 55, 145, 146 και 147,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (8), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (9), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2008/46/ΕΚ της Επιτροπής, της 14ης Δεκεμβρίου 2007, σχετικά με την ίδρυση του «Εκτελεστικού Οργανισμού Έρευνας» για τη διαχείριση ορισμένων πεδίων των ειδικών κοινοτικών προγραμμάτων «Άνθρωποι», «Ικανότητες» και «Συνεργασία» στον τομέα της έρευνας, κατ’ εφαρμογή του κανονισμού (ΕΚ) αριθ. 58/2003 του Συμβουλίου (10),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (Α7-0134/2011),

               A.

               λαμβάνοντας υπόψη ότι, δυνάμει του άρθρου 17 παράγραφος 1 της συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και ότι, δυνάμει του άρθρου 317 της συνθήκης για τη λειτουργία της Ευρωπαϊκής Ένωσης, το πράττει σε συνεργασία με τα κράτη μέλη με δική της ευθύνη σύμφωνα με την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού Έρευνας, όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               καταγράφει τις παρατηρήσεις του στο ψήφισμα που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα III — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση μαζί με την απόφαση σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα III — Επιτροπή και το ψήφισμα που αποτελεί αναπόσπαστο μέρος αποφάσεων αυτών στον διευθυντή του Εκτελεστικού Οργανισμού Έρευνας, το Συμβούλιο, την Επιτροπή, το Δικαστήριο της Ευρωπαϊκής Ένωσης και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 338 της 14.12.2010, σ. 90.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.

      (6)  ΕΕ L 390 της 30.12.2006, σ. 1.

      (7)  ΕΕ L 343 της 27.12.2007, σ. 9.

      (8)  ΕΕ L 11 της 16.1.2003, σ. 1.

      (9)  ΕΕ L 297 της 22.9.2004, σ. 6.

      (10)  ΕΕ L 11 της 15.1.2008, σ. 9.